Mars oli Ruotsin laivaston lippulaiva ja aikanaan maailman suurimpia aluksia. Se tunnettiin omana aikanaan myös nimellä "Makalös" ja perimätiedon mukaan myös nimellä "Jutehataren" ("Tanskalaisten vihaaja"). Se upposi toukokuussa 1564 taistelussa Tanskan ja Lyypekin laivastoja vastaan. Taistelu oli osa pohjoismaiden seitsenvuotista sotaa. Aluksen päällikkö oli amiraali Jakob Bagge, jolla oli johdettavanaan 37 alusta. Itämerestä Öölannin läheltä löytynyt hylky on varmistunut "Marsiksi".